
10 DR 30.6.2009 

 
 

■ 1040 

Dalam menyusun ke arah menyemarakkan Islam di Malaysia, kerajaan dari 
semasa ke semasa mengambil pelbagai pendekatan termasuklah pendekatan Hadhari. 
Dalam pendekatan ini telah berjalan dengan meluas dan disampaikan ke semua peringkat 
dan lapisan masyarakat, dari sejak pelaksanaan dan pelancarannya. Justeru itu, setelah 
melalui tempoh pelaksanaan, menjadi kebiasaan ianya perlu dibuat kajian dan penyelidikan. 
Bagi melihat kesan dan juga keberkesanannya, di mana melalui kajian dan penyelidikan ini 
akan dapat memberikan ruang buat penambahbaikan, ke arah memantapkan lagi 
pelaksanaan dan pengamalan Islam di Malaysia. Antara kajian yang telah dijalankan ialah 
kajian kefahaman dan penerimaan masyarakat terhadap pendekatan Islam Hadhari.  

Kajian ini telah dilaksanakan oleh Pakar Runding Sdn. Bhd. Universiti Kebangsaan 
Malaysia. Seramai 2244 orang responden terdiri daripada kakitangan kerajaan, swasta, 
ahli-ahli korporat, pertubuhan bukan kerajaan (NGO), pertubuhan-pertubuhan politik, 
mahasiswa institusi pengajian tinggi, warga pendidik, pelajar sekolah dan juga anggota 
tentera telah terlibat dalam kajian ini.  

Responden kajian ini adalah terdiri daripada peserta yang mengikuti program-
program penerangan pendekatan Hadhari. Hasil kajian menunjukkan bahawa 84.8 peratus 
daripada 2244 orang responden yang menjawab soalan telah bersetuju dan menerima 
pendekatan Hadhari.  

Selain itu, terdapat juga kajian-kajian dan penulisan tesis di kalangan para 
penyelidik institusi pengajian tinggi awam yang memperlihatkan penerimaan masyarakat 
terhadap pendekatan Hadhari ke arah melahirkan masyarakat Islam yang cemerlang di 
dunia dan akhirat. Sekian.  

Tuan Yang di-Pertua: Yang Berhormat Rantau Panjang.  

Puan Hajah Siti Zailah binti Mohd. Yusoff [Rantau Panjang]: Terima kasih 
Tuan Yang di-Pertua. Dasar Islam Hadhari adalah satu lagi bukti kegagalan projek Barisan 
Nasional... [Tepuk]  

Apabila ditambah pula dengan dasar baru 1Malaysia, memperlihatkan tidak ada 
kesinambungan antara kepimpinan yang dahulu dengan yang sekarang. Kita lihat bukti 
kegagalan dalam negara kita, dengan masih berleluasa perkara-perkara yang melibatkan 
umat Islam, kejahilan umat Islam, meninggalkan solat, mendedahkan aurat, melakukan 
jenayah, rogol dan sebagainya melibatkan umat Islam.  

Persoalan saya ialah, apakah kerajaan..., bilakah kerajaan akan kembali kepada 
dasar Islam yang tulen, yang memang jelas memberi kesejahteraan kepada rakyat. Sudah 
lebih 52 tahun kita merdeka. Dalam keadaan dasar negara kita masih lagi banyak perkara 
yang bercanggah dengan Islam tetapi tidak dipedulikan oleh kerajaan. Masih berleluasa 
termasuklah judi dan sebagainya yang mana perkara ini ditolak oleh semua agama. Minta 
penjelasan. 

Dato' Jamil Khir bin Baharom: Tuan Yang di-Pertua, saya memohon maaf 
sekiranya jawapan yang saya berikan tidak menepati, ataupun tidak sampai kepada 
maklumat yang saya berikan kepada Ahli-ahli Yang Berhormat sekalian. Namun, 
sebagaimana yang saya sebutkan di awal, Yang Berhormat Rantau Panjang membuat 
kesimpulan bahawa pendekatan Hadhari adalah merupakan dasar yang dianggap sebagai 
telah menemui kegagalan. Saya sebutkan tadi bahawa dalam jumlah responden yang telah 
kita berikan sebanyak 2244 orang, 84.8 peratus mempersetujui pendekatan ini.  

Oleh sebab itu saya katakan tadi, kalau saya gagal memberikan maklumat, 
mungkin kesilapan saya ataupun mungkin kekurangan dan kelemahan dalam 
menyampaikan. Akan tetapi saya katakan bahawa dalam pendekatan yang telah 
dilaksanakan ini, kita melihat kefahaman telah diberikan. Namun saya sebutkan juga 
bahawa perlu daripada masa ke semasa kita memerlukan kepada penambahbaikan melalui 
kajian-kajian yang telah kita lakukan. Selamanya, kerajaan adalah sentiasa berpegang 
untuk melaksanakan Islam yang sewajarnya sebagaimana yang telah kita laksanakan.  



# 1040. Dalam menyusun ke arah menyemarakkan Islam di Malaysia, kerajaan dari semasa ke semasa mengambil pelbagai pendekatan termasuklah pendekatan Hadhari. Dalam pendekatan ini telah berjalan dengan meluas dan disampaikan ke semua peringkat dan lapisan masyarakat, dari sejak pelaksanaan dan pelancarannya. Justeru itu, setelah melalui tempoh pelaksanaan, menjadi kebiasaan ianya perlu dibuat kajian dan penyelidikan. Bagi melihat kesan dan juga keberkesanannya, di mana melalui kajian dan penyelidikan ini akan dapat memberikan ruang buat penambahbaikan, ke arah memantapkan lagi pelaksanaan dan pengamalan Islam di Malaysia. Antara kajian yang telah dijalankan ialah kajian kefahaman dan penerimaan masyarakat terhadap pendekatan Islam Hadhari. Kajian ini telah dilaksanakan oleh Pakar Runding Sdn. Bhd. Universiti Kebangsaan Malaysia. Seramai 2244 orang responden terdiri daripada kakitangan kerajaan, swasta, ahli-ahli korporat, pertubuhan bukan kerajaan (NGO), pertubuhan-pertubuhan politik, mahasiswa institusi pengajian tinggi, warga pendidik, pelajar sekolah dan juga anggota tentera telah terlibat dalam kajian ini. Responden kajian ini adalah terdiri daripada peserta yang mengikuti program- program penerangan pendekatan Hadhari. Hasil kajian menunjukkan bahawa 84.8 peratus daripada 2244 orang responden yang menjawab soalan telah bersetuju dan menerima pendekatan Hadhari. Selain itu, terdapat juga kajian-kajian dan penulisan tesis di kalangan para penyelidik institusi pengajian tinggi awam yang memperlihatkan penerimaan masyarakat terhadap pendekatan Hadhari ke arah melahirkan masyarakat Islam yang cemerlang di dunia dan akhirat. Sekian. Tuan Yang di-Pertua: Yang Berhormat Rantau Panjang. Puan Hajah Siti Zailah binti Mohd. Yusoff [Rantau Panjang]: Terima kasih Tuan Yang di-Pertua. Dasar Islam Hadhari adalah satu lagi bukti kegagalan projek Barisan Nasional... [Tepuk]. Apabila ditambah pula dengan dasar baru 1Malaysia, memperlihatkan tidak ada kesinambungan antara kepimpinan yang dahulu dengan yang sekarang. Kita lihat bukti kegagalan dalam negara kita, dengan masih berleluasa perkara-perkara yang melibatkan umat Islam, kejahilan umat Islam, meninggalkan solat, mendedahkan aurat, melakukan jenayah, rogol dan sebagainya melibatkan umat Islam. Persoalan saya ialah, apakah kerajaan..., bilakah kerajaan akan kembali kepada dasar Islam yang tulen, yang memang jelas memberi kesejahteraan kepada rakyat. Sudah lebih 52 tahun kita merdeka. Dalam keadaan dasar negara kita masih lagi banyak perkara yang bercanggah dengan Islam tetapi tidak dipedulikan oleh kerajaan. Masih berleluasa termasuklah judi dan sebagainya yang mana perkara ini ditolak oleh semua agama. Minta penjelasan. Dato' Jamil Khir bin Baharom: Tuan Yang di-Pertua, saya memohon maaf sekiranya jawapan yang saya berikan tidak menepati, ataupun tidak sampai kepada maklumat yang saya berikan kepada Ahli-ahli Yang Berhormat sekalian. Namun, sebagaimana yang saya sebutkan di awal, Yang Berhormat Rantau Panjang membuat kesimpulan bahawa pendekatan Hadhari adalah merupakan dasar yang dianggap sebagai telah menemui kegagalan. Saya sebutkan tadi bahawa dalam jumlah responden yang telah kita berikan sebanyak 2244 orang, 84.8 peratus mempersetujui pendekatan ini. Oleh sebab itu saya katakan tadi, kalau saya gagal memberikan maklumat, mungkin kesilapan saya ataupun mungkin kekurangan dan kelemahan dalam menyampaikan. Akan tetapi saya katakan bahawa dalam pendekatan yang telah dilaksanakan ini, kita melihat kefahaman telah diberikan. Namun saya sebutkan juga bahawa perlu daripada masa ke semasa kita memerlukan kepada penambahbaikan melalui kajian-kajian yang telah kita lakukan. Selamanya, kerajaan adalah sentiasa berpegang untuk melaksanakan Islam yang sewajarnya sebagaimana yang telah kita laksanakan.